สังคมข่าวหุ้น
ดัชนีหุ้นไทยปิดตลาด 1,585.79 จุด เพิ่มขึ้น 9.94 จุด มูลค่าซื้อขาย 39,261 ล้านบาท ขานรับการเมืองในประเทศคลี่คลาย วันนี้ตลาดหุ้นไทยแนวโน้มแกว่งไซด์เวย์ เพื่อรอปัจจัยใหม่ แต่มีประเด็นต่างประเทศต้องติดตาม อาทิ ตัวเลข PMI ภาคการผลิตของจีน, สหรัฐฯและยุโรป ประเมินแนวรับ 1,575 จุด แนวต้าน 1,595 จุด...
29 ส.ค. 2560

เล็กเซียวหงส์
ดัชนีหุ้นไทยปิดตลาด 1,585.79 จุด เพิ่มขึ้น 9.94 จุด มูลค่าซื้อขาย 39,261 ล้านบาท ขานรับการเมืองในประเทศคลี่คลาย วันนี้ตลาดหุ้นไทยแนวโน้มแกว่งไซด์เวย์ เพื่อรอปัจจัยใหม่ แต่มีประเด็นต่างประเทศต้องติดตาม อาทิ ตัวเลข PMI ภาคการผลิตของจีน, สหรัฐฯและยุโรป ประเมินแนวรับ 1,575 จุด แนวต้าน 1,595 จุด…
*…IRPC เดินทางเข้าใกล้แนวต้านสำคัญ 6.00 บาท หากผ่านได้เรียกความมั่นใจหุ้น IRPC ได้ไม่น้อยทีเดียว แต่ราคาขึ้นแรงแบบนี้ในเชิงเก็งกำไรมีโอกาสเจอ “ด่านขายทำกำไร” ระหว่างทางได้เช่นกัน แต่พื้นฐานน่าสนใจงบไตรมาส 3/60 ว่ากันว่ากำไรสวยกว่าไตรมาส 2/60 อย่างชัดเจนเลยทีเดียว..
*…KBANK ราคาแรงเว่อร์ไปไหม..? จากข่าวเข้าซื้อหุ้น “ธนาคารแมสเปี้ยน” ในอินโดนีเซีย ประมาณ 10% ที่สำคัญทำใจป๋าซื้อหุ้นแพงเกินบุ๊คเกือบ 3 เท่า จึงถูกตั้งข้อสังเกตต่อว่าธนาคารดังกล่าวจะสร้างมูลค่าเพิ่มให้ KBANK ได้มากน้อยเพียงใด..สมกับราคาหุ้นที่วิ่งรับหรือไม่.?…
*…ECF ขยายเวลาหาข้อสรุปเข้าซื้อกิจการโรงไฟฟ้าชีวมวลและยืดเวลาให้ IFEC จ่ายหนี้ถึงเส้นตาย 26 ธ.ค. 60 พร้อมเตรียมใช้สิทธิเรียกร้องหนี้เงินกู้และหลักประกัน..เฮ้อดูท่าทาง EFC มีโอกาสได้ “ใช้สิทธิเรียกร้องหนี้เงินกู้และหลักประกัน” เป็นแน่ เพราะสภาพภายใน IFEC กำลังเละตุ้มเป๊ะ..!!! เฮ้อ..เหนื่อยใจแทนจริงๆ..
.*… UAC ของเฮีย “กิตติ ชีวะเกตุ” หายเข้ากลีบเมฆไปซะนาน ล่าสุดรุกร่วมพันธมิตรท้องถิ่น ลงทุนโรงไฟฟ้าขยะแบบ RDF ในสปป.ลาว มูลค่าลงทุน 1,000 ล้านบาท แถมศึกษาแผนลงทุนโซลาร์ฟาร์มที่ญี่ปุ่น..ไม่รู้ว่า “มาช้าเกินไปหรือมาทีหลังดังกว่า” อันนี้ต้องพิสูจน์ แต่ทว่าอย่างน้อย UAC กำลังมีการเปลี่ยนแปลงอย่างมีนัยสำคัญจริงๆ…*…AOT ดูมีแต่ข่าวดีๆ ล่าสุดโชว์ 10 เดือนแรกปี 60 สนามบินหาดใหญ่ ตัวเลขผู้โดยสารเติบโต 13.3% ที่สำคัญหุ้น AOT น่าสนใจจากปัจจัยบวก ทั้งเรื่อง “ท่องเที่ยวไทยเติบโต” และรายได้ไม่ขึ้นอยู่กับเศรษฐกิจในประเทศ ทำให้ราคาหุ้นเหมาะสมเฉลี่ยอยู่ที่ 62 บาท…
*…TRT เป็นอีกหุ้นที่ถูกลืม..หลังโชว์ผลงานไม่ค่อยสู้ดีเท่าไหร่ ทำให้ “สัมพันธ์ วงษ์ปาน” ยอมรับปรับลดเป้ารายได้ปีนี้ จากเดิมคาดเติบโต 20-30% เหตุการณ์แข่งขันอุตสาหกรรมหม้อแปลงไฟฟ้าสูงขึ้น ทำให้มีผู้ประกอบการต้องใช้กลยุทธ์ด้านราคามาแข่งขัน จึงทำให้ TRT ต้องเลือกงานเพื่อหลีกเลี่ยงความเสี่ยงผลผลตอบแทน นับว่าระมัดระวังตัวดีทีเดียว..เรียกว่า “เน้นเชิงคุณภาพมากกว่าปริมาณ” นั่นเอง..
.*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น